Document ID: 32004R1332

KOMMISSIONENS FORORDNING (EF) Nr. 1332/2004
af 20. juli 2004
om permanent tilladelse af visse tilsætningsstoffer til foderstoffer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), særlig artikel 3 og artikel 9d, stk. 1, og
ud fra følgende betragtninger:
(1)
Direktiv 70/524/EØF indeholder bestemmelser om tilladelse af tilsætningsstoffer til brug i Fællesskabet. De tilsætningsstoffer, der er anført i del II i bilag C til dette direktiv, kan tillades uden tidsbegrænsning, forudsat at visse betingelser er opfyldt.
(2)
Ved Kommissionens forordning (EF) nr. 1436/98 (2) blev der for første gang givet foreløbig tilladelse til at anvende enzympræparatet af endo-1,4-beta-xylanase produceret af Aspergillus oryzae (DSM 10287) til slagtekyllinger, slagtekalkuner og smågrise.
(3)
Ved forordning (EF) nr. 1436/98 (2) blev der for første gang givet foreløbig tilladelse til at anvende enzympræparatet af endo-1,4-beta-xylanase og endo-1,4-beta-glucanase produceret af Humicola insolens (DSM 10442) til slagtekyllinger.
(4)
Der er blevet fremlagt nye oplysninger til støtte for ansøgningerne om ikke-tidsbegrænset tilladelse for hvert af disse enzympræparater. Vurderingen viser, at de opfylder de i direktiv 70/524/EØF fastsatte betingelser for en sådan tilladelse.
(5)
Derfor bør anvendelsen af disse enzympræparater tillades uden tidsbegrænsning på visse betingelser.
(6)
Vurderingen af ansøgningerne viser, at der bør kræves bestemte procedurer for at beskytte arbejdstagere mod at blive udsat for de tilsætningsstoffer, der er anført i bilagene. En sådan beskyttelse skulle dog være sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (3).
(7)
De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
De i bilag I og II anførte præparater, der tilhører gruppen »Enzymer«, tillades uden tidsbegrænsning som tilsætningsstoffer til foderstoffer på de i nævnte bilag fastsatte betingelser.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 2004.

Labels: 17
16
6